open-index/open-wikipedia-markdown huggingface dataset:
Gasspakking

**Gasspakking** er **pakking i modifisert atmosfære** (**MAP**), en emballeringsmetode for matvarer der luften rundt maten byttes ut med en kontrollert konsentrasjon av gass i en lukket forpakning. Hensikten med det er å forlenge holdbarheten og kvaliteten på matvarene. MAP hemmer vekst av bakterier som gjør maten bedervet, det senker også farten på andre nedbrytningsprosesser i matvarene. Det brukes ulike typer gasser og ulike typer pakkefilmer etter hvilket produkt som skal emballeres. Pakkefilmene har ulik type gjennomtrengelighet.

## Pakkegasser
Luft består av ca. 78% nitrogen, 21% oksygen og 0,039% karbondioksid, i MAP endres konsentrasjonen av disse gassene. Ved å redusere konsentrasjonen av oksygen eller øke konsentrasjonen av karbondioksid inhiberes vekst av mikroorganismer, respirasjonen til høstede frukt og grønnsaker kan reduseres, oksidasjon og tap av fuktighet kan hindres.

## Referanser
Gata

**Gata** er et tettsted i Stange kommune i Innlandet. Tettstedet har  innbyggere per 1. januar  og er bygdesentrum i Vallset. Fylkesvei 24 går gjennom Gata. Dette er hovedveien mellom Hamar/Stange og Skarnes/Kongsvinger.

I Gata finnes barnehage, barneskolen Vallset skole, bo- og servicesenter og idrettsplass. Vallset kirke er omtrent en kilometer nord for Gata, ved Tomter gård, som den tidligere hadde navn etter. I Gata finnes bensinstasjon, selvbetjent solstudio samt kolonialforretning med apotek og posttjenester.

## Referanser


## Eksterne lenker
* Stange kommunes nettsted
* Faktaark om Gata hos Statens kartverk

Fil:FV224 Gata.jpg|Inn mot Gata sørfra
Fil:FV24 Gata.jpg|Fra Kongsvinger
Fil:FV24P Gata II.jpg|Nordfra
Sigmund

**Sigmund** er et mannsnavn med norrøne opprinnelse. Det er dannet av ledd som betyr «seier» og «beskyttelse». Navnet er mest utbredt i Slovenia i formen *Žiga* og i Ungarn i formen *Zsigmond*. En kjent navnebærer er den østerrikske nevrologen Sigmund Freud (1856–1939) som grunnla psykoanalysen.

## Etymologi
**Sigmund** er dannet av de norrøne navneleddene *sigr*, «seier», og *mundr*, «beskyttelse». *Sigmundr* er en norrøn variant av navnet.

## Utbredelse

|}

## Kjente personer med navnet

Personene i listen er ordnet kronologisk etter fødselsår.
* Sigmund Sigurdsson, person nevnt i Skaldskaparmål
* Sigmund Volsungsson (norrønt: Sigmundr Völsungsson), sagnkonge i Den eldre Edda og Skaldskaparmål
* Sigmund Friedl (1851–1914), østerriksk frimerkesamler og forfalsker
* Sigmund Freud (1856–1939), østerriksk nevrolog og grunnlegger av psykoanalysen
* Sigmund Romberg (1887–1951), ungarsk-amerikansk komponist av operetter
* Sigmund Skard (1903–1995), norsk forfatter og professor i amerikansk litteratur
* Sigmund Rascher (1909–1945), tysk SS-lege kjent for uetiske eksperimenter under andre verdenskrig
* Sigmund Sobolewski (1923–2017), polsk katolikk og overlevende fra Auschwitz, kjent for sitt arbeid mot Holocaust-benektelse
* Sigmund Jähn (1937–2019), tysk kosmonaut og første tysker i verdensrommet
* Sigmund Groven (født 1946), norsk musiker og komponist

## Referanser


## Eksterne lenker
*
Snikende tiger, skjult drage

***Snikende tiger, skjult drage*** (tradisjonell kinesisk 臥虎藏龍, pīnyīn: *Wòhǔ Cánglóng*) er en kinesisk kampsport- og fantasyfilm fra 2000 i regi av Ang Lee. Handlingen følger krigeren Li Mu-bai. Han har et magisk sverd som blir stjålet, og sammen med sin kvinnelige venn Yu Shu-lien forsøker han å finne den mystiske Jadereven og hennes medhjelper, den unge Jen.

Filmen er basert på en roman av Wang Dulu. Den gjorde wuxia-sjangeren for alvor kjent i Vesten og fikk et enormt gjennomslag.

*Snikende tiger, skjult drage* ble tildelt Oscar for beste fremmedspråklige film. Den ble også kåret til beste film ved Hong Kong Film Award, Golden Globe og Gullhesten.

## Handling
I Qing-dynastiet i Kina på 1700-tallet er Li Mu Bai en beryktet Wudang-sverdmann, og Yu Shu Lien leder et privat sikkerhetsselskap. Yu Shu Lien og Li Mu Bai har lenge hatt romantiske følelser for hverandre. Men fordi Shu Lien hadde vært forlovet med Mu Bais nære venn, Meng Sizhao før hans død, føler Shu Lien og Mu Bai seg bundet av lojalitet til Meng Sizhao. Derfor har de aldri handlet på disse følelsene deres for hverandre.

Mu Bai ønsker å pensjonere seg, og ber Shu Lien om å sende sitt fantastiske sverd "Green Destiny" til sin velgjører Sir Te i Peking. For lenge, lenge siden ble læreren til Mu Bai drept av Jade Fox, en kvinne som også ønsket å lære seg Wudang-ferdigheter. En kveld sniker en maskert tyv seg inn hos Sir Te, og stjeler sverdet Green Destiny. Sir Tes tjener Master Bo og Shu Lien sporer tyveriet til en bekjent av guvernør Yu. Like etter kommer Mu Bai til Beijing for å ta opp jakten etter Jade Fox.

## Skuespillere
* Chow Yun-fat som Li Mu Bai
* Michelle Yeoh som Yu Shu Lien
* Zhang Ziyi as Jen Yu
* Chang Chen as Lo
* Cheng Pei-pei som Jade Fox
* Sihung Lung som Sir Te

## Priser
Filmen ble belønnet med Oscar i fire kategorier:
* Kinematografi – Peter Pau
* Fremmedspråklige film – (Taiwan)
* Artistisk produksjon – Timmy Yip (art director) 
* Originalmusikk – Tan Dun
## Referanser


## Eksterne lenker
*
Pedagogisk fiksjonsvesen

**Pedagogiske fiksjonsvesener** er et folkloristisk begrep for fiktive skikkelser som blir brukt i pedagogisk henseende. I eldre tid og i andre kulturer har det vært vanlig å skremme barn for at de skal oppføre seg slik man vil. *Er du ikke snill nå, så kommer [[Buse]]mannen og tar deg!* har vært en kjent trussel. Brunntore er et vesen som ble brukt for å skremme barn fra å leke ved brønnen eller ved vannet. 

I tillegg til de rene skremmefiksjonene regner den svenske folkloristen Carl Wilhelm von Sydow også storken som kommer med barn, blant pedagogiske fiksjoner.
    
Pedagogiske fiksjonsvesener er ikke folketrovesener for voksne, selv om det var meningen at barn skulle tro på dem, og de opptrer heller ikke i sagn eller memorat. Et eksempel på det er julenissen som aldri har vært et folketrovesen for voksne, selv om fjøsnissen har vært det.

I Norge er bruken av vesener som er ment å skremme barn fra uønsket adferd antatt å være avtagende, mens vesener som, ved belønning motiverer barn til ønsket adferd, som julenissen, fremdeles er en integrert del av barneoppdragelsen i mange hjem.

Begrepet ble lansert av den svenske folkloristen Albert Eskeröd i hans avhandling *Årets äring : etnologiska studier i skørdens och julens tro och sed*. Stockholm, 1947. I motsetning til eldre folkeminneforskere, slo han fast at pedagogiske fiksjonsvesener ikke kunne brukes som kilder til eldre folketro.

Et eksempel på skjønnlitterær behandling av emnet er Unni-Lise Jonsmoens billedbok *Sivil-Sara*, om det farlige vesenet i elva Sivilla.

## Se også

* Overnaturlige vesener

## Referanser
Karin Alfredsson

**Karin Alfredsson** (født 1953) er en svensk forfatter og journalist.

Alfredsson er utdannet ved Journalisthögskolan i Stockholm. Hun har arbeidet som journalist i Aftonbladet, sjefredaktør for det svenske tidsskriftet Journalisten, leder for Sveriges Televisions morgenprogram, programsjef for SVT Nord i Umeå og gjesteprofessor i journalistikk ved Umeå universitet. Hun har arbeidet mye som reporter i Afrika. Hun har forelest og drevet journalistopplæring i flere land, blant annet Vietnam, Nepal, Pakistan, Zambia og Mongolia. I Sverige har hun undervist ved Poppius journalistskola og Pressinstitutet. Alfreddson arbeider nå som frilansskribent og konsulent.

Fram til 2000 bestod Alfredssons forfatterskap av sakprosa, ofte sentrert omkring likestillingsspørsmål. Hennes debut *Den man älskar agar man?* fra 1979 er omtalt som den første svenske boken som tok opp problemet vold mot kvinner. I 2006 utga hun sitt første skjønnlitterære verk, kriminalromanen *80 garder från Varmvattnet*. Den ble belønnet med Svenska Deckarakademins debutant-diplom.

## Bibliografi
* *Den man älskar agar man?* – sakprosa (1979) (foto ved Ulla Lemberg)
* *Lära hela livet!* – sakprosa (1988)
* *Vem älskar en lärare?* – sakprosa (1988)
* *Skolan* – sakprosa  (1990)
* *Kön bestämmer lön* – sakprosa (1990)
* *Livets fester* – sakprosa (1992)
* *Korsdrag i vården* – sakprosa (1993) (sammen med Gunna Grähs)
* *Ställ till med fest* – sakprosa (1995)
* *Det blir aldrig som förr* – sakprosa (1998)
* *Varannan herrarnas* – sakprosa (2000)
* *80 grader från Varmvattnet* – roman (2006)

## Priser og utmerkelser
* Svenska Deckarakademins debutant-diplom 2006, for *80 grader från Varmvattnet*

## Referanser


## Eksterne lenker
* Pressemelding fra Umeå universitet april 2007
* Ordfront: Karin Alfredson
Hans Helgesen

**Hans Helgesen** (1793–1858) var en norskfødt offiser, kjent fra treårskrigen.

## Biografi
Han var sønn av Hans Helgesen og Karen Hansdatter. Han ble sekondløytnant i det Telemarkske Infanteriregiment 1813 og premierløytnant samme år. Sammen med kameratene Olaf Rye og Friderich Adolph Schleppegrell deltok han i den svensk-norske krigen i 1814, og da Norge ble tvunget til å inngå i personalunion med Sverige, nektet de tre å sverge kongen troskap. I stedet gikk de inn i den prøyssiske hær under feltmarskalk Gebhard Leberecht von Blücher for å kjempe mot Napoleon. Han gikk siden i dansk tjeneste og kjempet i Frankrike med den utsendte danske styrke.

Helgesen deltok i den franske julirevolusjonen, og fikk sin avskjed som kaptein i den danske hær av kong Frederik VI i 1830.

I 1838 vendte Helgesen tilbake til Norge og levde her under fattige forhold frem til 1840. Siden reiste han til det sydlige Slesvig, hvor han bosatte seg i landsbyen Bergenhusen i nærheten av Frederiksstad.

## Opprør i Slesvig-Holsten
Da opprøret i Slesvig-Holsten startet den første slesvigske krig, ble han oppfordret til å slutte seg til den lokale hæren. Han bad om betenkningstid, og reiste i stedet til Danmark. Sist i mars ble han tilknyttet Schleppegrells stab.

Han ble major i april 1849 og førte 1. linjebataljon i slaget ved Fredericia 6. juli 1849 hvor kameraten Olaf Rye døde. 26. august 1849 ble han oberstløytnant. Under slaget på Isted Hede, mistet han sin siste kamerat fra Norge, general Schleppegrell. Helgesen ble utnevnt til kommandant og oberstløytnant i Frederiksstad i en egn han kjente godt, og forsvarte den med stor suksess mot slesvig-holstenernes general Willisen i slaget om Frederiksstad.

Etter krigens opphør ble han utnevnt til kommandant i Slesvig, og i 1856 ble han oberst. Som kommandant forsøkte han å utslette alle spor fra krigen. Han voktet strengt over sine embedsmenn, og påså at de forholdt seg korrekt og utførte sine plikter som undersåtter til den danske regjering. Detaljene i kommandantskapet interesserte ham dog ikke. Han syslet heller med sine fugler, hunder og hester, og det fortelles at han dresserte ville otere til å fange fisk for seg.

## Begravelse og ettermæle
Han døde i Rendsborg 28. februar 1858 og ble etter eget ønske begravet ved siden av sin kamerat og våpenfelle Schleppegrell, på Flensborgs gamle kirkegård. Sammen med sine to andre norske kamerater har han fått oppkalt gater etter seg i både København og Oslo (i Oslo Helgesens gate på Grünerløkka).

Helgesen ble ridder av Dannebrogordenen i 1848, kommandør i 1850 og Dannebrogsmann i 1857.

Dikteren Carl Ploug skrev om Helgesen:


Hr. Helgesen sidder i Frederiks By
Blandt Stumperne, som er tilbage;
Men vide om Landene flyver hans Ry:
Hvor tidt end vi lærte de Tydske at fly,
Hr. Helgesens Daad har ej Mage.
Den skal ikke dø
Paa Dannemarks Ø,
Men leve i Sang og Sage!


(fra Hr. Helgesens Vise)

## Referanser


## Kilder
Vaupell, O.; *Ryes, Schleppegrells og Helgesens Liv*, Kristiania 1875

## Eksterne lenker
* Om Hans Helgesen, fra *Dansk biografisk Lexikon*
Sigrun

**Sigrun** er et kvinnenavn med norrøn opprinnelse. Navneleddene betyr «seier» og «hemmelighet». Navnet er svært vanlig på Island, i formen *Sigrún*. En navnebærer er den tyske løperen Sigrun Wodars som vant gull på 800 meter under Sommer-OL i Seoul 1988.

## Etymologi
**Sigrun** er dannet av de norrøne navneleddene *sigr*, «seier», og *rún*, «hemmelighet». *Sigrún* var en norrøn variant av navnet.

## Utbredelse
*Sigrún* er et svært vanlig navn på Island, og *Sigrun* er vanlig på Færøyene. Navnet er også brukt i Norge og Danmark, men i mindre grad.

|}

## Kjente personer med navnet

Personene i listen er ordnet kronologisk etter fødselsår.
* Sigrun (norrønt: Sigrún), valkyrie og sagndronning nevnt blant annet i Det første kvadet om Helge Hundingsbane
* Sigrun Otto (1896–1980), norsk skuespiller
* Sigrun Engel (1892–1986), tysk maler og billedhugger
* Sigrun Berg (1901–1982), norsk tekstilkunstner
* Sigrun Karin Christiansen (født 1932), norsk forfatter
* Sigrun Vågeng (født 1950), norsk embetskvinne og tidligere direktør i NAV
* Sigrun Eng (født 1951), norsk politiker
* Sigrun Slapgard (født 1953), norsk journalist og forfatter
* Sigrun Krause (født 1954), østtysk langrennsløper
* Sigrún Davíðsdóttir (født 1955), islandsk journalist og forfatter
* Sigrún Edda Björnsdóttir (født 1958), islandsk skuespiller
* Sigrun Wodars (født 1965), tysk mellomdistanseløper og OL-gullvinner
* Sigrun Eng (født 1977), norsk cellist
* Sigrun Loe Sparboe (født 1983), norsk vokalist og låtskriver i Sigrun and the Kitchen Band
* Sigrun Tara Øverland (født 1983), norsk musiker og komponist
* Sigrún Sjöfn Ámundadóttir (født 1988), islandsk basketballspiller
* Sigrún Brá Sverrisdóttir (født 1990), islandsk svømmer

## Referanser


## Eksterne lenker
*
Elstadsamlinga

**Elstadsamlinga** er en utstilling av Anne Karin Elstads forfatterskap i det gamle skolehuset i Otnesbukta i Heim kommune (tidligere Halsa kommune). Samlingen ble åpnet 17. juni 2006, Anne Karin Elstad stod selv for snorklippingen inne i skolestua, som var full av gjester fra fjern og nær. I tillegg til Elstads voksne barn var også William Nygaard, Tom Kristensen og Mia Bull-Gundersen fra Aschehoug forlag til stede.

Elstadsamlinga har hovedfokus på *[[Folket på Innhaug]]*-serien. Den første boka kom ut i 1976 og serien hadde 30-årsjubileum i 2006.

## Eksterne lenker
* Elstadsamlinga Bli med inn i Anne Karin Elstads verden
Gerd Jørgensen

**Gerd Jørgensen** (født 28. juni 1923 i Tønsberg, død 22. februar 1978 i Oslo) var en norsk skuespiller.

Hun debuterte på Trøndelag Teater i 1946 og opptrådte også på Rogaland Teater og Riksteatret. Jørgensen hadde et bredt repertoar med roller som Eliza i *Pygmalion*, Milja i *Ungen*, mor Aase i *[[Peer Gynt]]* og Tale i *Medmenneske*. Hun medvirket i noen filmer samt i 1960- og 1970-årene i *[[Fjernsynsteatret]]*.

## Filmografi
* 1959 – *[[Støv på hjernen (1959)|Støv på hjernen]]*
* 1970 – *[[Døden i gatene]]*
* 1971 – *[[3 (film)|3]]*
* 1972 – *[[Marikens bryllup]]*
* 1974 – *[[Under en steinhimmel]]*

## Referanser


## Eksterne lenker
*
The Principle of Evil Made Flesh

***The Principle of Evil Made Flesh*** er Cradle of Filths debutalbum, utgitt i 1994. Det har det mest primitive lydbildet av alle deres album, men produksjonen er noe mer raffinert enn på de foregående demoene. Dani Filths vokaler her minner lite om hans nå veletablerte stil.

Albumet er fylt med en sperreild av gitarer, trommer og keyboards, og det har (sammen med *[[Damnation and a Day]]*) flere melodiske instrumentalspor enn gruppens øvrige album. Dette albumet er mye nærmere black metal enn noen av Cradles senere arbeider og inkluderer tidlige tekst-eksempler rundt temaet vampyrisme, som bandet senere skulle utvikle videre, spesielt på *[[Dusk and Her Embrace]]*. Sataniske og anti-religiøse tekster er også mere fremtredende her enn senere.

Spor fra dette albumet ble gjeninnspilt på *[[Vempire or Dark Faerytales in Phallustein]]* og *[[Bitter Suites to Succubi]]*.

## Sporliste
# «Darkness Our Bride (Jugular Wedding)» – 2:00
# «The Principle of Evil Made Flesh» – 4:34
# «The Forest Whispers My Name» – 5:06
# «Iscariot» – 2:33
# «The Black Goddess Rises» – 6:48
# «One Final Graven Kiss» – 2:15
# «A Crescendo of Passion Bleeding» – 5:30
# «To Eve the Art of Witchcraft» – 5:28
# «Of Mist and Midnight Skies» – 8:09
# «In Secret Love We Drown» – 1:29
# «A Dream of Wolves in the Snow» – 2:10
# «Summer Dying Fast» – 5:39
# «Imperium Tenebrarum» – 0:49 (skjult spor)

## Musikere
*Dani Filth – Vokal
*Paul Allender – Gitar
*Nicholas Barker – Trommer
*Robin Eaglestone – Bass
*Paul Ryan – Gitar
*Benjamin Ryan – Keyboard
*Andrea Meyer – Backingvokal
*Darren White – Tilleggsvokal på «A Dream of Wolves in the Snow»
Ketose

**Ketose** (av *[[keton]]* og *[[glukose]]*) har flere betydninger.

Innenfor biokjemisk nomenklatur er ketoser en type monosakkarider som har en ketogruppe på molekylet når det er i åpen struktur altså en dobbelbinding til oksygen på ett unntatt det ytterste karbonatomet. Den motsatte av ketoser er aldoser som har en aldehydgruppe, det vil si en dobbelbinding til oksygen på det ytteste karbonatomet.

Ketose er også en stoffskiftevei i katabolismen der leveren omdanner fett til fettsyrer og ketonlegemer som kroppen kan hente energi fra. En opphopning av ketonlegemer i blodet, som kan skje hos blant annet diabetikere, kan lede til tilstanden ketoacidose, som hos sauer er kjent som drektighetsforgiftning. Ketose kan også forekomme hos ubehandlede diabetikere, ettersom det skjer en stans i sitronsyresyklus når det blir for mye acetyl-CoA i forhold til oksaleddiksyre. Da vil acetyl-CoA gå i ketosestoffskifteveien. 

## Referanser
Vempire or Dark Faerytales in Phallustein

***Vempire or Dark Faerytales in Phallustein*** er Cradle of Filths andre offisielle utgivelse, etter *[[The Principle of Evil Made Flesh]]*. Tittelen er et spill på ordene «vampire» og «empire».  Det var bandets siste utgivelse for Cacophonous Records og ble i all hast skrevet og innspilt for det plateselskapet som en kontraktsmessig forpliktelse før bandet hoppet over til Music For Nations. Det blir generelt sett betraktet som en EP snarere enn et fullt album. Teksten bak på coveret beskriver det som «et rituale bestående av seks deler og med en varighet på førti minutter». Til tross for omstendighetene rundt utgivelsen så ble *Vempire* stort sett godt mottatt.

*Vempire* har en renere og bedre produsert lyd enn debutalbumet, men bibeholder den raske og svært tekniske instrumenteringen. Danis vokaler kommer også mye klarere frem i mixen og varierer mellom mange aggressive stiler for å gi en mere teatralsk følelse over produksjonen som helhet. Det inkluderer en ny innspilling av sporet «The Forest Whispers My Name» fra det forrige albumet. *Vempire* er den første av bandets innspillinger som har med backing-vokalisten Sarah Jezebel Deva.

«Queen of Winter, Throned» ble oppført som en av 25 «nødvendige ekstrem metal-hymner» i 7.&nbsp;oktober 2006-utgaven av magasinet *[[Kerrang!]]*.

## Sporliste
# «Ebony Dressed for Sunset» – 2:49
# «The Forest Whispers My Name» – 4:41
# «Queen of Winter, Throned» (Sangen utviklet seg fra «A Dream of Wolves in the Snow») – 10:27
# «Nocturnal Supremacy» – 5:53
# «She Mourns a Lengthening Shadow» – 3:42
# «The Rape and Ruin of Angels (Hosannas in Extremis)» – 8:52

Alle sanger skrevet av Cradle of Filth.

## Musikere
*Dani Filth – Vokal
*Nicholas Barker – Trommer
*Jared Demeter – Gitar
*Stuart Antsis – Gitar
*Damien Gregori – Keyboards
*Robin Eaglestone – Bass
*Sarah Jezebel Deva – Bakgrunnsvokal

## Eksterne lenker
*
Xavier Mertz

**Xavier Guillaume Mertz** (født 6. oktober 1882 i Basel, død 8. januar 1913) var en sveitsisk oppdager, særlig kjent for sin tragiske ferd til Antarktis under ledelse av Douglas Mawson. Han er også den første personen som påviselig har dødd av for høyt inntak av vitamin A.

Mertz var utdannet jurist og var også tidligere sveitsisk mester i langrenn og var i tillegg en dyktig fjellklatrer. Han ble medlem på Mawson sin ferd til Antarktis i 1911, målet med ekspedisjonen var å utforske en del av kontinentet som på denne tiden i meget liten grad var utforsket. Man skulle også drive vitenskapelige undersøkelser. Mertz hadde særlig ansvar for sledehundene til ekspedisjonen.

Den 10. november 1912 forlot Mawson, Belgrave E. S. Ninnis og Mertz basen for å utforske George V Land. I det de var 400 kilometer fra basen falt Ninnis ned i en bresprekk og forsvant sammen med seks hunder og sleden som inneholdt store deler av forsyningene. Kun ti dagsrasjoner med proviant var igjen for Mertz og Mawson.

Mertz og Mawson stod overfor en meget vanskelig hjemtur og valgte å spise sledehundene etter hvert som disse døde av utmattelse. På grunn av den høye konsentrasjonen av vitamin-A i leveren til hundene ble begge mennene forgiftet, særlig Mertz ble svak og måtte trekkes på sleden av Mawson. Han døde den 7. januar 1913, 160 kilometer fra basen.

Det er i ettertid blitt spekulert i om grunnen til at Mawson overlevde var at han spiste liket til Mertz for å få næring. I november 2007 sendte Channel 4 et program, *When Hell Freezes*, hvor man gjenskapte forholdene som Mawson og Mertz opplevde. Resultatene kunne tyde på at Mawson kunne overlevd uten at han måtte ha tydd til kannibalisme.

## Referanser
Kvalifisering til VM i fotball 2010 (UEFA)

Det er 13 plasser å kjempe om for UEFAs medlemsland i kvalifiseringa til VM i fotball 2010 i Sør-Afrika. Disse blir gitt ut på følgende måte: Lagene har blitt fordelt i ni grupper, gruppevinnerne blir direkte kvalifisert, mens de åtte beste av gruppetoerne spiller play-off. I play-off vil de åtte beste gruppetoerne spille mot et annet lag, over to kamper, og den sammenlagte vinneren vil gå til VM. Dermed er antall play-off plasser kun fire, som får regnestykket til å gå opp (9+4=13).

Kvalifiseringa i Europa er forskjellig fra kvalifisering til EM 2008. I den kvalifiseringen var det sju grupper med sju lag og ei gruppe med åtte lag, hvor de to beste fra hver gruppe gikk direkte til mesterskapet uten playoff-spill.

## Grupper og seeding
Lagene var på forhånd seedet på forskjellige nivåer. Et lag fra hvert nivå skulle i hver gruppe, bortsett fra gruppe 9 som ville få et mindre lag. Det var kommet til et nytt land i UEFA siden forrige kvalifisering til et mesterskap, nemlig .

Gruppene til kvalifiseringa ble trukket i Durban 25. november 2007.

Tabellen under viser gruppene, med lagene rangert etter hvordan de var seedet.

## Kvalifisering

### Gruppe 1

### Gruppe 2

### Gruppe 3

### Gruppe 4

### Gruppe 5

### Gruppe 6

### Gruppe 7

### Gruppe 8

### Gruppe 9

## Runde 2
8 av de 9 beste toerne skal spille om de fire siste plassene. I gruppe 9 (Norges gruppe) er det kun fem lag. For at det skal bli rettferdig opp mot de andre gruppene (som alle har seks lag), vil alle gruppetoerne i de andre puljene vil få strøket sine resultater fra kampene mot det laget som ender sist.

De åtte lagene blir så seedet slik at de fire antatt sterkeste skal møte de fire antatt svakeste. Deretter spiller de to kamper, og den som vinner sammenlagt går til VM. Toerne ble følgene:

* 
* 
* 
* 
* 
* 
* 
* 
*  (dårligste toer, forsvinner ut)

### Playoff
Lagene ble seedet 14. oktober http://www.fifa.com/worldcup/news/newsid=1118894.html#seeded+four+play+draw 

**Pot 1 (Seedet)**
* 
* 
* 
* 

**Pot 2**
* 
* 
* 
* 

19. oktober ble det så trukket hvem som skulle møte hvem.

## Se også
*Kvalifisering til VM i fotball 2010 (CONCACAF)
Fabulat

**Fabulat** er et folkloristisk begrep som betyr omtrent det samme som vitnesagn og memorat. I likhet med disse gir fabulatet seg ut for å være etterrettelig og sant. Men i motsetning til memoratet, bygger ikke fabulatet på direkte erfaringer eller observasjoner. Det er konstruert over visse elementer i fortellingen (et rykte eller en hendelse), som utkrystalliserer seg til å virke selvforklarende. Fabulatet er derfor ofte mer episk utformet enn memoratet.

Disse begrepene ble lansert av den svenske folkloristen Carl Wilhelm von Sydow, og brukes bare vedrørende fortellinger om overnaturlige fenomen.

## Se også
*Dite
*Kriteriumsmotiv
*Kronikat
*Memorat

## Litteratur
*Laurits Bødker: Fabulate (s. 94-95). *Folk Literature (Germanic)*. International Dictionary of Regional European Ethnology and Folklore. Volume II. Rosenkilde and Bagger. Copenhagen 1965.
*Ronald Grambo: Sagn (s. 157-161). *Folkloristisk håndbok. Begreper – termer*. Universitetsforlaget. Oslo 1984. ISBN 82-00-07242-8
*Carl Wilhelm von Sydow: «Kategorien der Prosa-Volksdichtung» (s. 60-88). *Selected Papers on Folklore*. Published on the Occasion of his 70th Birthday. Anniversary Volume. Rosenkilde & Bagger. Copenhagen 1948.
Maurice Gamelin

**Maurice Gamelin** (født 20. september 1872 i Paris, død 18. april 1958 i Paris) var en fransk general. Gamelin er best kjent for sin manglende suksess i ledelsen av de franske militære styrker under slaget om Frankrike i juni 1940.

Som øverstkommanderende for de franske væpnede styrkene under andre verdenskrig ble Gamelin sett som en person med vidt intellekt. Han var respektert, også i Tyskland for sin intelligens og sin spissfindige tankegang. På tross av det, og hans dyktige tjenestetid som offiser under første verdenskrig, så var hans ledelse av det franske forsvaret i de kritiske dagene i 1940 katastrofal. Historiker og journalist William L. Shirer sto for det syn at Gamelin brukte metodene fra første verdenskrig for å utkjempe den andre, men med mindre energi og lengre responstid.

## Referanser


## Litteratur
* Martin S. Alexander: *The Republic in danger: General Maurice Gamelin and the politics of French defence, 1933-1940*, Cambridge University Press, Cambridge 1992. ISBN 0-521-37234-8.
* James de Coquet: *Le procès de Riom*. A. Fayard, Paris 1945.
* May, Ernest R.: *Strange Victory: Hitler's Conquest of France*, 2000, Hill & Wang, ISBN 0-8090-8854-1
George Maxwell Richards

**George Maxwell Richards** (født 1. desember 1931 i San Fernando i Trinidad og Tobago, død 8. januar 2018 i Port of Spain) var president i republikken Trinidad og Tobago. Han overtok som president 17. mars 2003 og ble gjenvalgt for sin andre femårsperiode 11. februar 2008.

## Referanser
Det tekniske universitetet i Delft

**Det tekniske universitetet i Delft (TU Delft)** (nederlandsk: *Technische Universiteit Delft*) er et universitet i byen Delft i provinsen Zuid-Holland i Nederland.

Universitetet ble opprettet som Kongelig Akademi 8. januar 1842, med Antoine Lipkens som grunnlegger og direktør. I 1864 ble akademiet opphevet, og Delft fikk i stedet en polyteknisk skole. I 1905 fikk skolen navnet 'Technische Hogeschool van Delft', eller 'Delfts tekniske høyskole'. Dette erkjente det akademiske nivået, og høyskolen fikk status som universitet, med rett til å tildele doktorgrader. I studieåret 1986/1987 ble navnet *Technische Hogeschool van Delft* byttet ut med *Technische Universiteit Delft*, forkortet til TU Delft eller Delft University of Technology (DUT).

Opprinnelig lå alle universitetets bygninger i sentrum av Delft. I den andre halvdel av det 20. århundre endret dette seg gradvis, og alle universitetsbygg ble flyttet til et eget universitetsområde. Anno 2006 var så godt alle universitetsfunksjonene flyttet ut av byens sentrum, og bygningene har fått nye funksjoner.

## Fakulteter

Anno 2005 har TU Delft åtte fakulteter som tilbyr 16 bachelor-utdannelser og 30 mastergrad-utdannelser. En oversikt over fakultetene og deres bachelor-utdannelser er som følger:

* Arkitekt (bachelor og master, da det norske arkitekt-begrepet er for smalt)
** organisasjon (planlegging og styring, for eksempel innen prosjektering og eiendomsselskap)
** konstruksjon (design og beregning av bygningers bærekonstruksjoner)
** byggteknikk (design av tekniske detaljer)
** oppføring av bygg (entreprenør / praktisk utførelse av byggingen)
** arkitektur (design av bygg)
** byggfysikk (beregning av de fysiske aspektene (e.g. temperatur, fuktighet, ventilasjon) i et bygg)
** byplanlegging (undersøkelse av hva som er ønskelig og mulig når eksisterende eller nye områder skal utvikles eller forandres)
** restaurasjon (restaurasjon, renovasjon og ombygging til nye bruksområder av eksisterende bygninger, eventuelt også fredede bygninger.)
* Bygg- og Geofag
** Byggteknikk
** Geoteknikk
* Elektroteknikk, Matematikk og Informatikk
** Elektroteknikk
** Teknisk matematikk
** Teknisk informatikk
* Industridesign
* 3mE (Mechanical, Maritime and Materials Engineering)
** Mekanikk 
** Marinteknikk
** Teknisk materiallære
* Luft- og romfartsteknikk
* Teknisk naturvitenskap
** Life Science & Technology
** Molecular Science & Technology 
** Teknisk fysikk
* Teknikk og management
** Teknisk bedriftslære

## Referanser


## Eksterne lenker
*
David X. Cohen

**David X. Cohen** (født 13. juli 1966), egentlig navn **David Samuel Cohen**, er en amerikansk TV-produsent og manusforfatter. Han har skrevet for TV-seriene *[[Beavis and Butt-Head]]*, *[[The Simpsons]]* og er i tillegg produsent for *[[Futurama]]*.

## Eksterne lenker
*
Music For Nations

**Music for Nations** var et britisk plateselskap som hovedsakelig fokuserte på rock og metal. De var et datterselskap av det større distribusjonsselskapet Zomba Records, som igjen er eid av RCA. 

Selskapet ble dannet i 1983 av Martin Hooker, og Music For Nations etablerte seg selv som ledende i Europa innen rock og metal, med tidlige signeringer som Metallica (som hadde tre gullalbum mens de var hos MFN), Slayer og Megadeth som ryddet vei for dem. Etterhvert som Music For Nations vokste utvidet selskapet driften til ikke bare å omfatte band som var lisensiert fra USA, men også egne signeringer.  De ga ut album av artister som blant annet Paradise Lost, Opeth, Anathema, Cradle of Filth, Testament og mange andre metal-band.  

I 2004 stengte selskapet offisielt dørene. Selskapets katalog — som også hadde titler fra så vidt forskjellige artister som Lost Horizon og Frank Zappa — ble lagt inn i morselskapet Zomba Label Group, som i dag er eid av Sony BMG.

## Band signert til Music For Nations
* Acid Drinkers (1989 – 1992)
* Amplifier
* Anathema
* Apes Pigs and Spacemen
* Battleaxe
* The Beyond
* Cradle of Filth
* Dispatched
* Entombed
* Freak of Nature
* Godflesh
* InMe
* Lost Horizon
* Opeth
* Paradise Lost
* Sarcófago (1985 – 1986)
* Sirrah (1995 – 1999)
* Spiritual Beggars
* Three Days Grace
* Tigertailz (1990 – 2005)
* X Is Loaded
Wah-wah

**Wah-wah** er et lydord for lyden som fremkommer ved alternering mellom ulike resonansområder. Den lydlige effekten går ut på å lage glidetoner. Effekten ble utviklet av jazztrompetister og -trombonister ved bruk av mute, men ble midt på 1960-tallet gjort mulig på elektrisk gitar gjennom konstruksjon av en fotpedal som ble koplet inn mellom gitaren og forsterkeren.

Eric Clapton var blant de første som skaffet seg Wah-wah-pedal. Han brukte den effektfullt og med presisjon på Cream-låta «Tales of Brave Ulysses». Trolig var dette en av grunnene for at de fleste sologitarister i denne perioden gjorde bruk av wah-wah pedalen. En annen artist som i stor grad forbindes med wah-wah pedalen er Jimi Hendrix.

George Harrison nyttiggjør seg på slående vis poenget med den lydmalende likheten mellom wah-wah-pedalen og menneskegråt på trippelalbum «All Things Must Pass»:

Wah-wah-pedalen er det også mulig å gjøre bruk av i forbindelse med kontaktmikrofoner til akustiske instrumenter. Roy Harper kunne således få plugget en wah-wah-pedal til sin akustiske gitar på albumet *Flat Baroque and Berserk* (1970). Samme effekten med bruk av kontaktmikrofon og wah-wah pedal ble snart forsøkt også på trompet Miles Davis og på elektrisk fiolin Jean-Luc Ponty.

Også i elektronisk musikk har wah-wah-effekten kommet til anvendelse. Allerede de tidligste moog synthesizere gjorde flittig bruk av en effektknapp som vris eller et motorsykkelliknende gasshåndtak for å oppnå den spesielle wah-wah-effekten.
Henri Lansbury

**Henri George Lansbury** (født 12. oktober 1990) er en engelsk fotballspiller som fra den 30. juni 2023 er klubbløs.

## Spillerkarriere
Lansbury var kun ni år gammel da han i 1999 begynte å spille for den engelske storklubben Arsenal, og han har siden steg for steg tatt seg høyere og høyere opp i juniorsystemet. 

Lansbury satt på benken i hele Carling Cup-oppgjøret borte mot Liverpool i 2006/2007 sesongen, ubrukt reserve var han også da Arsenal spilte mot Newcastle i Carling Cup sesongen etter før han endelig fikk sin Arsenaldebut borte mot Sheffield United 31. oktober 2007, i samme cup. 

## Landslaget
Henri Lansbury representerer også England på aldersbestemte landslag, og var blant annet en av nøkkelspillerne da England U17 tok seg helt til finalen i U17 EM våren 2007. Lansburys skadet seg i semifinalen og gikk glipp av finalen. Lansbury spilte også for England U17 i U17 VM i august. 2. november 2007 ble han kalt opp til England U19.

## Referanser


## Eksterne lenker
*
Dusk and Her Embrace

***Dusk… and Her Embrace*** er Cradle of Filths tredje utgivelse. Det skiller seg betydelig fra bandets to foregående utgivelser. Musikken er raskere og mere fullendt, og Dani Filths vokale gymnastikk er på sitt mest ekstreme. Albumet er løst inspirert av Sheridan Le Fanus forfatterskap, og mange av sangene hinter mot vampyrisme, selv om vampyrer ikke nevnes ved navn. Enkelte versjoner av albumet inneholder tre ekstra spor: en coverversjon av Slayers «Hell Awaits», instrumentalen «Carmilla's Masque» og en nyinnspilling av «Nocturnal Supremacy '96», et spor fra *[[Vempire or Dark Faerytales in Phallustein]]*.

Orkestrale lyder (dog hovedsakelig synthesizet) er her mere fullt integrerte i arrangementene enn på de foregående to utgivelsene, selv om det er færre rene instrumentalspor enn på det første albumet, *[[The Principle of Evil Made Flesh]]*. Albumet når sitt klimaks med en gjestetale fra Venoms Cronos på det siste sporet, «Haunted Shores».

## Sporliste
# «Humana Inspired to Nightmare» – 1:23
# «Heaven Torn Asunder» – 7:04
# «Funeral in Carpathia» – 8:24
# «A Gothic Romance (Red Roses for the Devil's Whore)» – 8:35
# «Malice Through the Looking Glass» – 5:30
# «Dusk and Her Embrace» – 6:09
# «The Graveyard by Moonlight» – 2:28
# «Beauty Slept in Sodom» – 6:32
# «Haunted Shores» – 7:04

*Coffin Box Set-special edition* har to ekstra spor:
:10. «Hell Awaits» (Slayer-cover) – 5:38
:11. «Carmilla's Masque» – 2:54

*Digipak*-versjonen har et ekstra spor mellom spor 4 og 5:
:5. "Nocturnal Supremacy '96" – 5:58

All musikk skrevet av Cradle of Filth. Alle tekster ved Dani Filth.

## Musikere
*Dani Filth – Vokal
*Stuart Antsis – Gitar
*Damien Gregori – Keyboard
*Robin Eaglestone – Bass
*Nicholas Barker – Trommer
*Gian Pyres – Gitar

## Eksterne lenker
*
Strinda historielag

**Strinda historielag** er en lokalhistorisk forening for de som er interessert i Strindas historie, særlig knyttet til skolekretsene Berg, Eberg, Brundalen, Charlottenlund, Solbakken (Jonsvatnet), Strindheim og Åsvang. Strinda var egen kommune inntil de i 1964 ble innlemmet i Trondheim. Laget ble stiftet den 9. mai 1996.
  
Historielaget har som mål å spre kunnskap om Strindas fortid og nåtid, og arbeide for vern av kulturminner. Det er en oppgave for laget å skape forståelse for denne kulturarven. Så langt det er mulig har historielaget tatt mål av seg for å utgi årboka *Strinda den gang da.*

Historielaget har i 2020 ca. 660 medlemmer og er medlem av Landslaget for lokalhistorie.

Laget opprettet i 2007 egen nettside med informasjon om lagets virksomhet. De har også egen Wiki. 

## Eksterne lenker
* Strinda historielag
* WikiStrinda. Strinda historielags leksikon
Gråpoppel

**Gråpoppel** er et løvtre i poppelslekten innenfor vierfamilien. Den er en naturlig hybrid mellom sølvpoppel og osp, og vokser vilt i Europa og Asia. Den har mørkegrå bark med firkantete groper på unge trær. Barken har også et nettverk av ribber.

Gråpoppelens krone er smalt kjegleformet til den når ca. 20 meter høyde. De eldre trærne er ofte flerkupplet.

Skuddene er grålig grønne. Bladene er sølvhvite hårete på undersiden, senere glinsende. På oversiden er den grågrønn. Gråpoppel blir ca. 30 meter høy. Den foretrekker tørr jord.

## Litteratur
* 

## Eksterne lenker
*
National Party of Australia

**National Party of Australia** er et agrarkonservativt australsk politisk parti, som har eksistert siden 1913. Partiet representerer rurale velgere og kalte seg tidligere  *Country Party*, men tok navnet *National Country Party* i 1975 og sitt nåværende navn i 1982. Partiet har lenge vært i et nært samarbeid med Liberal Party of Australia. Føderalt, i New South Wales, og til en viss grad i Victoria, har det tradisjonelt vært det mindre partiet i koalisjonen. Det var imidlertid det største partiet i Queensland mellom 1957 og 1989. 

## Referanser


## Eksterne lenker
* 
*
Gategutter

***Gategutter*** er en norsk dramafilm fra 1949 regissert av Arne Skouen. Skouen stod også for manus, som var basert på boka med samme navn, skrevet og opplevd av ham selv. Hovedrollene spilles av Tom Tellefsen, Ivar Thorkildsen, Pål Bang-Hansen, Svein Byhring og Per Arne Knobelauch.

## Handling
Vi befinner oss på Oslos østkant i 1924: Gøteborggata på Rodeløkka der arbeidsløshet, streiker og klassekamp preger samfunnet. En guttegjeng med lederen Gotfred i spissen stjeler kokos fra lastebiler. Lastebileier «Styggen» er streikebryter, og blir angrepet av guttene. Karsten stikker ved et uhell Gotfred i hånden med en kniv. Lille Sofus blir syndebukken og føres til politiet av kokoskjøreren «Styggen».

Filmen dreier seg videre mye om vennskapet mellom Karsten og Sofus og deres framtidsdrømmer. Men arbeidsløshet, dårlig lønn og utnytting av unge mennesker truer disse drømmene.

## Om filmen
*Gategutter* er Arne Skouens regidebut og regnes som en norsk filmklassiker. Skouens filmerfaring begrenset seg på den tiden til noen dokumentaropptak og et halvt års opphold i Hollywood. Dialogene i *Gategutter* er skrevet på dialekten han kjente fra Oslos østkant. Tom Tellefsen og Pål Bang-Hansen debuterte her som skuespillere.

I filmens samtid gjorde *Gategutter* det tydelig at realismen var på vei inn ved å sette amatører på rollelisten, og med sitt bilde av de sosiale forholdene i nyere tid. Den markerer også et tydelig brudd med tidlig norsk filmproduksjon, som i høy grad besto av filmatiseringer av nasjonalromantisk, klassisk diktning. Filmen skildrer hvordan arbeidskonflikten påvirker guttegjengen. Alt blir sett fra guttenes synspunkt, uten sideblikk til de store spørsmålene i samtiden. Guttegjengen fremstilles likevel ikke bare som en gruppe, men som svært forskjellige karakterer som hver for seg prøver å finne sin vei gjennom livet.

*Gategutter* fikk terningkast 5 av *[[Dagbladet]]*. Erik Poppes dramafilm *[[Schpaaa]]* er løst basert på *Gategutter*, men utspiller seg på slutten av 1990-tallet, med sterkt innslag av innvandrerungdoms hverdag.

### Priser og utmerkelser
Skouen ble sammen med teknisk regissør Ulf Greber tildelt Filmkritikerprisen i 1950 for denne filmen.

I 2001 havnet filmen på en 11. plass over de 25 beste norske filmene gjennom tidene. Listen var utarbeidet av avisa *[[Natt & Dag]]*.

#### Historisk bakgrunn for handlingen
1924 var den virkelig store styrkeprøven for fagbevegelsen i Norge. Jernarbeiderstreiken som startet i november 1923, varte i 7 måneder og resulterte i et tap på 3,5 millioner arbeidsdager. I januar gikk havnearbeiderne ut i streik, og i slutten av februar var 75 000 arbeidere enten i streik eller *[[lockout]]*. Streikebrytere arbeidet under beskyttelse av politi og militære, så de streikende måtte selv ta kampen opp mot streikebryteriet. Mot denne historiske bakgrunnen skildrer Skouen hverdagen til en guttegjeng.

## I rollene

## Referanser


## Eksterne lenker
*
Carrozzeria Scaglietti

**Carrozzeria Scaglietti** (Marenello, 1951) var et italiensk designhus og karosserifabrikk.

Selskapet ble stiftet av Sergio Scaglietti  (1920–2011) i 1951 som en verkstedkjede, beliggende vis-à-vis Ferrari i Maranello i  Italia. Scaglietti som var født i Modena ble raskt kjent med Enzo Ferrari, som likte hans håndbygde karosseri i aluminium; Scaglietti hadde bygget opp igjen en skadet Ferrari 166 Barchetta av Carrozzeria Touring. Ut over 1960-tallet ble Scaglietti den foretrukne karosseriprodusenten for Ferraris racingavdeling. Dette begynte med 250 GTO, som Scaglietti tok over ansvaret for da Giotto Bizzarrini ble avskjediget.

På 1970-tallet solgte Scaglietti fabrikken til Ferrari som bruker den til produksjon av blant andre bilmodellene Ferrari F430 og Ferrari 612 Scaglietti.
## Bilder

1955 Ferrari 500 Mondial Scaglietti Spyder (9683943902).jpg | 1954 Ferrari Mondial
Ferrari 250 GT LWB Berlinetta Scaglietti TdF - "PV 96" - 1997 GOODWOOD FESTIVAL OF SPEED (15660232918).jpg | 1957 Ferrari 250 TdF
RL 1958 Ferrari 250 Testa Rossa 34.JPG|1958 Ferrari TR
ScagliettiCorvette.JPG | 1959 Chevrolet Corvette
Ferrari 1962 250 GTO on Pebble Beach Tour d'Elegance 2011 -Moto@Club4AG.jpg|1962 Ferrari 250 GTO i svenske farger
Precious Metals Gallery (cropped).jpg | 1954 Ferrari 375 MM


## Referanser
Cruelty and the Beast

***Cruelty and the Beast*** fra (1998) er det britiske metal-bandet Cradle of Filths fjerde utgivelse og tredje fulle album. Det er et konseptalbum basert på legenden om den ungarske «blod-hertuginnen» Elizabeth Báthory.  På albumet bidrar også Ingrid Pitt som forteller, i rollen som Báthory, en rolle hun første gang spilte i filmen *[[Countess Dracula]]* (utgitt av Hammer Film Productions i 1971).  Orkestrale og symfoniske keyboard-elementer er lagt mere vekt på enn tidligere, og albumet ble godt mottatt ved utgivelsen.  

Produksjonen har imidlertid blitt gjenstand for kritikk, spesielt lydkvaliteten på trommene. Trommeslageren Nicholas Barker sluttet i bandet året etter for å bli medlem i Dimmu Borgir. Sarah Jezebel Deva uttalte i et fan-chatterom at *«produksjonen er absolutt søppel. Da jeg hørte den første gang hadde jeg tårer i øynene. Jeg hadde brukt 25 timer i studio og jobbet med det albumet, og så hørtes det ut som jeg hadde hodet nede i et toalett. Du kunne ikke høre mesteparten av vokalene mine. Sangene er fabelaktige, men mixen var skandaløs. De fleste av oss følte at albumet var ødelagt»*.  

Sporet «Cruelty Brought Thee Orchids» har vært fast inventar på bandets live-spillelister helt siden albumet ble utgitt. 

## Sporliste
#«Once Upon Atrocity» – 1:42
#«Thirteen Autumns and a Widow» – 7:14
# «Cruelty Brought Thee Orchids» – 7:18
#«Beneath the Howling Stars» – 7:42
#«Venus in Fear» – 2:20
#«Desire in Violent Overture» – 4:16
#«The Twisted Nails of Faith» – 6:50
#«Báthory Aria» – 11:02
#:1.«Benighted Like Usher» 
#:2.«A Murder of Ravens in Fugue»
#:3.«Eyes That Witnessed Madness» 
#«Portrait of the Dead Countess» – 2:52
#«Lustmord and Wargasm (The Lick of Carnivorous Winds)» – 7:30

### Bonus-CD på «Limited Edition»
#«Lustmord and Wargasm II (The Relicking of Cadaverous Wounds)»
#«Black Metal» (Venom-cover)
#«Hallowed Be Thy Name» (Iron Maiden-cover)
#«Sodomy and Lust» (Sodom-cover)
#«Twisting Further Nails (The Cruci-Fiction Mix)»

All musikk skrevet av Cradle of Filth. Alle tekster ved Dani Filth.

## Musikere
*Dani Filth – Vokal
*Robin Eaglestone – Bass
*Stuart Antsis – Gitar
*Gian Pyres – Gitar
*Les Smith – Keyboards
*Nicholas Barker – Trommer
*Sarah Jezebel Deva – Backingvokal
*Danielle Cneajna Cottington – Backingvokal
*Ingrid Pitt – Forteller, som Elizabeth Báthory

## Referanser
From the Cradle to Enslave

***From the Cradle to Enslave*** er en EP av det britiske metal-bandet Cradle of Filth. Det kan endog ses på som en singel, ettersom den bare inneholde to nye spor; tittelsporet og b-siden «Of Dark Blood and Fucking». Resten av platen er støttet opp med to coverversjoner, en nyinnspilling av et spor fra *[[Dusk... and Her Embrace]]* og en danse-remix.

*From the Cradle to Enslave* var den første singelen fra Cradle of Filth, med en medfølgende video. Videoen ble regissert av Alex Chandon, som også laget den Filth-relaterte filmen *[[Cradle of Fear]]*. Den inneholdt eksplisitte bilder av nakenhet og blodighet og ble utgitt i to versjoner, redigert og uredigert. Begge versjonene finnes på DVD-en *[[PanDaemonAeon]]*. Dette var den første offisielle Cradle-utgivelsen som fikk en «råd til foreldre» (Parental Advisory)-advarsel. 

Denne EP-en er ikke særlig populær blant Cradle of Filths fans, men tittelsporet er et av bandets mest kjente låter og er fortsatt praktisk talt fast inventar på spillelistene på konsertene deres. Dani Filth viste imidlertid sin antipati mot sangen i et intervju i *[[Kerrang!]]* nr. 1130: «Vi må spille den på hver eneste konsert... Jeg skulle likt å viske den ut, så jeg slapp å spille den igjen. Etter en stund vil du bare spille noe annet. Det er noe med hook'en som bare sender frysninger av skrekk nedover ryggraden min.»

## Sporliste
# «From the Cradle to Enslave» – 6:37
# «Of Dark Blood and Fucking» – 6:02
# «Death Comes Ripping» (Misfits-cover) – 1:57
# «Sleepless» (Anathema-cover) – 4:19
# «Perverts Church (From the Cradle to Deprave)» (Remix av «From the Cradle to Enslave», kun på den Europeiske utgaven) – 4:58
# «Funeral in Carpathia (Be Quick or Be Dead-versjon)» – 8:08

Den amerikanske utgaven har «Dawn of Eternity» (Massacre-cover) i stedet for «Perverts Church».

## Musikere
*Dani Filth – Vokal
*Robin Eaglestone – Bass
*Stuart Anstis – Gitar
*Gian Pyres – Gitar
*Les Smith – Keyboards
*Nicholas Barker – Trommer (på spor 6)
*Was Sarginson – Trommer (på sporene 1, 3 og 4)
*Adrian Erlandsson – Trommer (på spor 2)
*Sarah Jezebel Deva – Vokal 

## Eksterne lenker
*
Forklaring på F1-resultater

Dette er en forklaring på hva fargekoder, forkortelser etc betyr på resultattabellene i motorsportartikler. Tabellene er laget med henblikk på Formel 1, men kan også benyttes for mange andre typer motorsport. 

Hver celle i tabellen har to linjer. Den øverste viser hvilket løp resultatet gjelder for, mens den nederste viser førerens plassering i løpet. Resultater i **uthevet** skrift indikerer pole position, resultater i *kursiv* indikerer raskeste runde. I de tilfeller hvor føreren ikke har fått en plassering vil det her i stedet vises årsaken til at vedkommende ikke fikk plassering. De forskjellige forkortelsene for dette er listet under kolonnen «Kode» i tabellen under.

## Farger og koder

## Forkortelser for Grand Prix-løp
Poppelslekten

* gråpoppel
* osp
* *[[Populus adenopoda]]*
* *[[Sølvpoppel|Populus alba]]*
* *[[Populus angustifolia]]*
* *[[Populus balsamifera]]*
* *[[Virginiapoppel|Populus deltoides]]*
* *[[Populus euphratica]]*
* *[[Populus fremontii]]*
* *[[Populus grandidentata]]*
* *[[Populus heterophylla]]*
* *[[Populus ilicifolia]]*
* *[[Populus lasiocarpa]]*
* *[[Populus laurifolia]]*
* *[[Populus maximowiczii]]*
* *[[Populus mexicana]]*
* *[[Svartpoppel|Populus nigra]]*
* *[[Populus petrowskyana]]*
* *[[Populus sieboldii]]*
* *[[Populus simonii]]*
* *[[Populus tremuloides]]*
* *[[Kjempepoppel|Populus trichocarpa]]*
* *[[Populus wilsonii]]*

**Poppelslekten** er en slekt av løvfellende planter i vierfamilien. De er mellomstore til store løvtrær som vokser i de fleste strøk på Den nordlige halvkule. Den eneste arten som vokser naturlig i Norge er osp, men flere andre arter blir plantet.

Bladene på mange av artene har lateralt flattrykte bladstilker, noe som gjør at bladene vibrerer i vinden, noe som kan få hele treet til å se ut som det bølger i vinden.

Mange popler har sterke rotsystemer, så de må ikke plantes for nært bygninger eller avløpsledninger, da de kan ødelegge konstruksjoner i sin søken etter fuktighet og næringssalter.

I september 2006 ble det kunngjort at kjempepoppel (*Populus trichocarpa*) var det første treet hvor hele DNA-koden hadde blitt kartlagt.

En populær art i alléer og kulturmark rundt middelhavslandene er pyramidepoppel, som ble introdusert i hager i Tyskland på 1800-tallet og i Norden på 1900-tallet. 

Flere av artene i poppelfamilien kan utgjøre en trussel mot andre planter som naturlig hører hjemme i Norge og er derfor svartelistet hos Artsdatabanken. Dette gjelder særlig balsampoppel og berlinerpoppel. Andre arter av poppel har blitt en ikke-invaderende del av norsk natur. Dette gjelder bla. svartpoppel og sølvpoppel. 

## Eksterne lenker
* 

Artsdatabanken: balsampoppel 

Artsdatabanken: berlinerpoppel 

Artsdatabankens vurdering av sølvpoppel
Limegrønt

**Limegrønt** er en farge mellom grønn og gul. For å lage limegrønt blander man vanligvis 75 % gult med 25 % grønt.